Ajovos Wolves
Ajovos „Wolves“ (angl. Iowa Wolves) – NBA G lygos krepšinio komanda iš Di Moino, Ajovos valstijos. Ji yra Minesotos „Timberwolves“ dukterinė komanda. Nuo 2007 m. iki 2017 m. komanda NBA D lygoje buvo žinoma kaip Ajovos „Energy“, kol ją įsigijo ir pervadino „Timberwolves“. Per pirmąsias namų rungtynes jie sumušė D lygos lankomumo rekordą – 8 842 sirgaliai. Vėliau, 2011 m. D lygos finalo antrosiose rungtynėse, į kurias susirinko 14 036 sirgaliai, jie vėl pasiekė rekordą. 2011 m. laimėjo D lygos finalą, nugalėję Rio Grandė slėnio „Vipers“ ekipą.